Document ID: 31971L0317

Direktiva Sveta
z dne 26. julija 1971
o približevanju zakonodaje držav članic, ki se nanašajo na 5 do 50-kilogramske paralelepipedne uteži srednje točnosti in na 1 do 10-kilogramske cilindrične uteži srednje točnosti
(71/317/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Ekonomsko-socialnega odbora [2],
ker so v državah članicah konstrukcija in metode nadzora paralelepipednih in cilindričnih uteži srednje točnosti predmet prisilnih predpisov, ki se od ene države članice do druge razlikujejo in s tem ovirajo trgovanje s takimi utežmi; ker je zato treba take določbe približati;
ker so z direktivo Sveta z dne 26. julija 1971 [3] o približevanju zakonodaje držav članic, ki se nanašajo na določbe za merilne instrumente in metode meroslovne kontrole, določeni postopki EGS-homologacije in prve overitve EGS; ker je treba v skladu s to direktivo določiti tehnične zahteve za konstrukcijo paralelepipednih in cilindričnih uteži srednje točnosti,
SPREJEL NASLEDNJO DIREKTIVO:
Člen 1
Ta direktiva velja za uteži srednje točnosti z naslednjimi nazivnimi vrednostmi:
- paralelepipedne uteži s 5, 10, 20 in 50 kg;
- cilindrične uteži z 1, 2, 5, 10, 20, 50, 100, 200 in 500 g ter 1, 2, 5 in 10 kg.
Člen 2
Uteži, ki lahko nosijo oznake in znake EGS, so opisane in ponazorjene v Prilogah I do IV. Te uteži niso predmet EGS-homologacije, so pa predmet prve overitve EGS.
Člen 3
Nobena država članica ne sme zavrniti, prepovedati ali omejiti dajanja na trg oziroma začetka uporabe paralelepipednih ali cilindričnih uteži srednje točnosti, ki nosijo oznako prve overitve EGS.
Člen 4
1. Države članice sprejmejo zakone in druge predpise, potrebne za uskladitev s to direktivo, najpozneje v osemnajstih mesecih od notifikacije te direktive. O tem takoj obvestijo Komisijo..
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5
Ta direktiva je naslovljena na države članice.
V Bruslju, 26. julija 1971

Labels: 7
3
15